दुमका | राज्य की समाज कल्याण मंत्री सह दुमका की विधायक डॉ. लुईस मरांडी की निधि से एसकेएमयू को उपलब्ध कराए गए बस की सेवा शीघ्र शुरू होने वाली है। विवि प्रबंधन के मुताबिक इसके लिए खाका तैयार कर लिया गया है और इस पर अंतिम मुहर के लिए गुरुवार को विवि में एक बैठक होगी। बैठक में अंतिम रूप से तय प्रस्ताव पर मुहर लगने के बाद बस सेवा प्रारंभ होगी। कुलपति प्रो. मनोरंजन प्रसाद सिन्हा के मुताबिक तयशुदा प्रावधान के तहत बस सेवा की शुरुआत दुमका बस स्टैंड से विवि परिसर तक होगी। यह सेवा छात्र व शिक्षकों के लिए होगी। बस सेवा सुचारू ढंग से चले इसके लिए छात्र और शिक्षकों से मासिक शुल्क के तौर पर तयशुदा राशि जमा करा कर उन्हें बस पास मुहैया कराए जाएगा।